Πενταμόδι Ηρακλείου

Το Πενταμόδι είναι χωριό και έδρα ομώνυμης κοινότητας του Δήμου Ηρακλείου στην Περιφερειακή Ενότητα Ηρακλείου της Κρήτης.  Ανήκε στην Επαρχία Μαλεβιζίου. η θέση του είναι στην κοιλάδα του Γαζανού ποταμού. Απέχει από το Ηράκλειο  16,9 χιλιόμετρα. Οι κυριότερες εκκλησίες του είναι του Αγίου Νικολάου και της Αγίας Παρασκευής, σε μια έκταση με πλούσια βλάστηση, όπου το καλοκαίρι διοργανώνονται πολιτιστικές εκδηλώσεις. Οι κάτοικοι ασχολούνται με την αμπελοκαλλιέργεια και την ελαιοκομία. Πανηγυρίζει στις 26 Ιουλίου.

 Ιστορικά στοιχεία 
Το χωριό αναφέρεται σε συμβόλαιαA. Lombardo, Documenti della colonia veneziana di Creta, p. 27 του 1271 Pendamondo, κάτι που επιβεβαιώνει ότι είναι πολύ παλιό. Στον Καστροφύλακα αναγράφεται με το όνομα Pendamodiμε 199 κατοίκουςΚαστροφύλακας, Κ 109, 1583..Την περίοδο της Τουρκοκρατίας στον οικισμό κατοικούσαν τόσο Τούρκοι όσο και Χριστιανοί.

Στο Πενταμόδι σώζεται βενετική κρήνη του 15ου αιώναΧωριά του Δήμου Γοργολαΐνη που έχει στο τύμπανο το στέμμα των Quirini.

 Διοικητικά στοιχεία 
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Πετροκεφάλου και στο ΦΕΚ 148Α - 13/06/1925 να αποσπάται από την κοινότητα αυτή και να ορίζεται έδρα της νεοϊδρυθείσας κοινότητας Πενταμοδίου. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα που υπάγεται στη δημοτική ενότητα Γοργολαΐνη του Δήμου Ηρακλείου και σύμφωνα την απογραφή του 2011 έχει πληθυσμό 300 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10863 (σελ. 389 του pdf).

Δείτε Κοινότητα Πενταμοδίου

Εξωτερικοί σύνδεσμοι
Δήμος Γοργολαΐνη

Παραπομπές

Βιβλιογραφία


Πενταμοδι
Πενταμοδι
Κατηγορία:Δήμος Ηρακλείου Κρήτης